Gansbaai Courant -Kerkhorlosie baat by Sneeuwitjie | Xplorio Xplorio
Kerkhorlosie baat by SneeuwitjiePublished: 08 May 2014, By: Gansbaai Courant, Category: Gansbaai General NewsDie herstelkostes van die NGK se kerkhorlosie het tydens die onlangse opvoerings deur die NGK Kerkkoor ‘n goeie hupstoot gekry. “Die bedrag wat tydens die twee dae opgelewer is, maak al die voorafgaande harde werk en vele oefensessies alles die moeite werd,” het Aletta Lochner, koorafrigter en ook regisseur, gesê. Die koor het ‘n skreeusnaakse klugspel-operette, Sneeuwitjie en die 7 Bergies, opgevoer. Aletta het self die toneelstuk aangepas en ook self die bewoording vir die vele liedere wat gesing is, geskryf. Die twee aande is baie goed ondersteun, asook die wynveilings wat aangebied is. Die verversings wat gedurende die pouses verkoop is, is deur die Gansbaai Goue Hande voorberei en verkoop. Die dameslede van die koor het vir die agtergrondsang gesorg, met die manlike koorlede wat die rolvertolking gedoen het.